’n Voormalige Suid-Afrikaanse polisiebeampte, wat in November verlede jaar skuldig bevind is aan verkragting en mensehandel van minderjariges, sê hy is spyt oor wat hy gedoen het.
“Wat ek met die minderjarige kinders gedoen het was regtig ’n onnosele fout gewees. Ek het geweet en ek is bewus dat dit wat ek aan die kinders gedoen het, verkeerd is.”
Hy het tydens kruisverhoor deur die staatsaanklaer, Felistas Shikerete-Vendura, ook erken dat sy “onnosele dade” die lewe van sy slagoffers verwoes het.